Paradox našich čias 

Dnes máme väčšie domy, no menšie rodiny 
viac vymožeností, ale menej času 
dostávame viac titulov, ale menej zdravého rozumu 
viac vedomostí, ale menej súdnosti 
máme viac odborníkov, ale aj viac problémov 
viac zdravotníctva, ale menej starostlivosti. 

Utrácame až príliš bezstarostne. 
Smejeme sa primálo. 
Jazdíme prirýchlo. 
Pohneváme sa priskoro. 
Udobrujeme oneskorene. 
Čítame príliš málo. 
Televíziu sledujeme nekriticky dlho. 
A modlíme sa zriedka.   
Znásobili sme naše majetky, 
ale zredukovali vlastné hodnoty. 
Rozprávame priveľa, milujeme primálo; 
no a klamať sme si už bezstarostne zvykli. 
Učíme sa ako zarábať na živobytie, 
ale nie ako žiť. 
Pridali sme roky životu, ale nie život rokom. 
Máme vyššie budovy, ale nižšie charaktery, 
širšie diaľnice, ale užšie obzory, 
míňame viac, no máme menej. 
Kupujeme viac, tešíme sa z toho menej. 

Cestujeme na Mesiac a späť, 
ale máme problém prejsť cez ulicu navštíviť susedov. 
Dobýjame vonkajší vesmír, ale vnútorný svet zanedbávame. 
Rozbili sme atóm, ale nie naše predsudky. 

Píšeme viac, učíme sa menej, 
plánujeme viac, dokončujeme menej. 
Naučili sme sa ponáhľať sa, ale nie čakať, 
máme vyššie platy, ale nižšiu morálku. 
Vytvorili sme viac počítačov pre viac informácií 
a aby sme vytvorili viac kópií 
ale máme menej komunikácie. 

Máme vyššiu kvantitu, ale nižšiu kvalitu. 
Žijeme v čase rýchleho stravovania a pomalého trávenia,
vysokých mužov a nízkych charakterov. 
Viac voľného času, no menej zábavy... 
Viac druhov jedla... ale menej výživy. 
Dva platy... ale viac rozvodov. 
Krajšie domy... ale neúplné rodiny. 

Preto navrhujem, že tak ako dnes, 
nenechávaj nič na zvláštnu príležitosť, 
pretože každý deň, ktorý žiješ, je zvláštnou príležitosťou. 
Vyhľadávaj vedomosti, čítaj viac, 
seď na verande a obdivuj výhľad bez toho, 
aby si venoval pozornosť svojim potrebám. 
Tráv viac času s rodinou a priateľmi, 
jedz obľúbené jedlá a navštevuj miesta, ktoré máš rád. 

Život je reťaz radostných momentov, 
nie je len o prežití. 
Používaj svoje krištáľové poháre, 
nešetri svojim najlepším parfumom 
a použi ho zakaždým kedy cítiš, že chceš. 
Odstráň zo svojho slovníka frázy ako 
„niekedy inokedy“ a „nabudúce“ 
Napíš ten list, ktorý si chcel napísať 
„niekedy inokedy“. 

Povedz svojej rodine a priateľom ako veľmi ich máš rád. 
Neodkladaj nič, čo vnáša smiech a radosť do tvojho života. 
Každý deň, každá hodina, každá minúta je výnimočná 
a ty nevieš, či nebude tvoja posledná... 

